לייב 8

Live8 היה קונצרט רוק בינלאומי גדול, שהתקיים ב-2 ביולי 2005, בהשתתפות אמנים רבים בשמונה במות ברחבי העולם. מטרת האירוע הייתה להפעיל לחץ ציבורי על מנהיגי שמונה המדינות המתועשות, אשר נועדו להתכנס מספר ימים אחר כך לוועידת ה-G8 בסקוטלנד בתחום מחיקת החובות של מדינות אפריקה. מדינות אפריקה, שרובן ככולן מצויות בגירעון תקציבי, חייבות כחמישה מיליארד דולר למערב, דבר המעיב על התפתחות כלכלתם. מחיקת החוב, על פי טענתם של מארגני האירוע תסייע לצמצום העוני באפריקה. צופיו ומשתתפיו של הקונצרט נתבקשו לחתום על עצומה שיועדה למנהיגי ה-G8, שכללה את הדרישות הבאות: הכפלת הסיוע הכלכלי למדינות אפריקה העניות מחיקת כל החובות של אותן מדינות שינוי חוקי הסחר במטרה לסייע לכלכלתן המופע התקיים בו זמנית ב-8 המדינות, וכן בדרום אפריקה. הערים בהן התקיים המופע: לונדון, פריז, ברלין, רומא, פילדלפיה, בארי, טוקיו, יוהנסבורג, מוסקבה ופרויקט עדן (ליד קורנוול, בריטניה). את האירוע יזמו מספר ארגונים ואישים ידועים, ובראשם הזמר בוב גלדוף וסולן להקת U2, בונו. הכניסה למופע הייתה בחינם, והוא הועבר בשידור חי ברוב מדינות העולם המערבי. במופע השתתפו למעלה מ-1,000 אומנים, ובעיני רבים גולת הכותרת המוזיקלית שלו הייתה הופעת איחוד היסטורית של להקת פינק פלויד. כמו כן זמרים ולהקות נוספות כגון: לינקין פארק, קולדפליי, גרין דיי, להקת המי, פול מקרטני, דף לפרד, סטיבי וונדר, בון ג'ובי, הפט שופ בויז. הקיור, פלאסיבו, מיוז לצד, .R.E.M, מדונה, סלין דיון, סטינג, רובי ויליאמס, Wir sind Helden ורבים אחרים. גם הזמרת הישראלית אחינועם ניני השתתפה, במופע שהתקיים ברומא. מזכ"ל האו"ם, קופי ענאן, נאם באירוע, וכן מנהיג דרום אפריקה לשעבר, נלסון מנדלה. המופע שודר ב-182 תחנות טלוויזיה ברחבי העולם ובכ-2,000 ערוצי רדיו. השידור בישראל הועבר בערוץ ישראל 10 בהנחייתם של טל ברמן ואביעד קיסוס. בסך הכל כמיליון צופים נכחו במופעים השונים ברחבי העולם ושני מיליארד צופים ראו אותם בטלוויזיה ובאינטרנט. חברת האינטרנט AOL רכשה את זכויות השידור והעבירה את המופע בשידור ישיר דרך האינטרנט לכ-5 מיליון צופים. 14:00- ג'ונתן רוס 14:58- דייוויד ואליאמס ומאט לוקאס 15:21- בוב גלדוף 15:25- ביל גייטס 16:11- ריקי ג'רווייס 16:35- קופי אנאן 17:29- ויל סמית' 18:19- בראד פיט 19:43- בוב גלדוף ובירהאן וולדו 21:49- לני הנרי 22:05- דון פרנץ' 22:29- דייוויד בקהאם 22:53- פיטר קיי 12:05- ויל סמית' 12:50- דון צ'ידל 13:10- כריס טאקר 13:29- דון צ'ידל 13:43- ג'ימי סימטס 14:07- דני ג'ונס וארבעה שחקנים נוספת מקבוצת הכדורסל Philadelphia Eagles 14:25- נטלי פורטמן 15:41- ג'ניפר קונלי `16:44- נוזיזו זולו 17:18- כריס טאקר 18:10- נעמי ווטס 19:23- ג'ימי סמיטס 21:00- ריצ'רד גיר 11:00- דן אקרויד וטום גרין אן וויל מייקל מיטרמייר קלאודיה שיפר 17:35- לורנט בוייר 18:47- ויל סמית' 20:53- סולידריטה סידה 19:23- ג'יין אלכסנדר 20:58- פאולה קורטלסי 21:00- ראש עיריית למפדוזה 12:00- נלסון מנדלה 22:40- פיטר גבריאל וג'וני קלסי לייב אייד ארגון המדינות המתועשות לייב ארת' מדיה וקבצים בנושא לייב 8 בוויקישיתוף האתר הרשמי של Live8 רויטרס, eBay הפסיקה מכירה באתר של עותקים מזויפים ל-DVD של המופע לייב 8, באתר הארץ, 5 ביולי 2005 כתב גלובס, ‏שנה ל"לייב 8", מה נשתנה?, באתר גלובס, 3 ביולי 2006 נמרוד הלפרן, עושים הכל למען עניי אפריקה מלבד לשחרר את הרסן, באתר הארץ, 8 ביולי 2005 אביבה אבירם, אופס, גילינו את אפריקה, באתר הארץ, 29 בספטמבר 2005 סוכנויות הידיעות, האם בונו ופינק פלויד ישכנעו את הג'י-8 לעזור לאפריקה?, באתר הארץ, 3 ביולי 2005 יעל גאוני, ‏6.9% רייטינג למופע ה"לייב 8" בערוץ 10, באתר גלובס, 3 ביולי 2005 סוכנויות הידיעות, מופע Live 8 סחף כמיליון צופים במופעים ברחבי העולם ושני מיליארד צופים בטלוויזיה ובאינטרנט, באתר הארץ, 6 בפברואר 2005 עפרה שלו, לייב 8: יותר מ-5 מיליון צופים ב-AOL, באתר הארץ, 4 ביולי 2005